Прушков

thumb|right|Црква Св. Богородица
thumb|right|Железничка станоца
thumb|right|Музеј на металургијата

**Прушков** (, ***Прушкув***) — град кој се наоѓа во Полска, во Мазовското Војводство, со население од 60.068 жители според податоци од 2014 година. Прушков е седиште на Прушковскиот регион.

## Историја

Прушков бил основан како град во 1916 година, по Првата светска војна, иако селото постоело уште од 16 век. Развојот на градот било потпомогнато по изградбата на железничката станица Виена-Варшава во 19 век. Во 1927 година била изградена психијатриска болница, и истата работи до денес. За време на Првата светска војна, битка меѓу германските и руските сили се одвила во Прушков на 12-18 октомври 1914 година (како дел од битката на реката Висла). И покрај првичниот успех на германските сили на 12 октомври, руските сили направиле контра-напад на 14 октомври. Интензивниот артилериски оган од двете страни предизвикал сериозни оштетувања на многу згради во Прушков вклучувајќи ја железничката станица, електричната централа и две цркви. Во август 1915 година Прушков бил окупиран од страна на германските сили без борба.

### Втора светска војна

Градот имал голема еврејска популација пред германско-руската инвазија на Полска. Во 1940 година, германските окупациски власти изградиле еврејското гето во градот.. Гетото било ликвидирано на 31 јануари 1941 година, кога сите 1.400 - 3000 жители биле транспортирани во Варшавското гето, најголемото гето во сите нацистички окупирани зони во Европа со повеќе од 400.000 Евреи кои биле сместени во површина од 3.4 км2. Од таму, поголемиот дел од затворениците биле испратени во Треблинка.

Во текот на 1944 година во текот на Варшавското востание, нацистите создале голем транзитен камп во Прушков. Околу 550.000 жители во Варшава, и околу 100.000 од периферијата биле затворени во овој камп. Околу 650.000 Полјаци поминале низ логорот во градот во август, септември и октомври 1944 година и околу 55.000 биле испратени во концентрациони логори, вклучувајќи 13.000 во Аушвиц.

По Втората светска војна, Прушков станал еден од најголемите индустриски центри во Мазовското Војводство. Поради неговата близина на Варшава, во градот биле изградени неколку фабрики и компании, вклучувајќи ги Herbapol, Daewoo Electronics, L'Oreal. Градот е исто така важен спортски центар, со спортска сала, фудбалски стадион и се со развиен велосипедизам. Од 2007 година локалниот фудбалски тим Знич се натпреварувал во полската Прва лига за три сезони, но се преселил во полската втората лига во 2010 година. Роберт Левандовски бил играч на Знич од 2006 до 2008 година.

Во Прушков, поранешниот полски претседател Бронислав Коморовски поминал дел од своето детство.

## Население

Населението на градот се зголемило значително, од 16.000 во почетокот на XX век до 60.068 во 2014 година според пописот од страна на Централниот завод за статистика на Полска.

*1914 - 16.000 
*1939 - 27.100 
*1970 - 43.400 
*1990 - 53.700 
*2000 - 54.331 
*2008 - 55.971

## Административна поделба

Административно, градот е поделен на 10 области и микрорегиони.

Области:
* Бонки
* Гаши
* Жбиков
* Малихи
* Остоја
* Творки
Микрорегиони:
* Сташица (А и Б)
* Паркови
* Прусија
* Вигледовек

## Наводи

## Надворешни врски

* Pruszków official website
* Alleycat races in Pruszków 
* Museum of Ancient Mazovian Metallurgy 
* Jewish Community in Pruszków on Virtual Shtetl

Категорија:Градови во Мазовското Војводство